ქ. ფოთში ახალი ღრმაწყლოვანი მრავალფუნქციური ნავსადგურის მშენებლობის და ექსპლუატაციის გზშ-ს ანგარიშზე გარემოს დაცვისა და სოფლის მეურნეობის სამინისტროს შენიშვნებზე სს ,,კორპორაცია ფოთის საზღვაო ნავსადგური“-ს დამატებითი დაზუსტებული ინფორმაცია/დოკუმენტაცია

|  |  |  |
| --- | --- | --- |
|  | **გარემოს დაცვისა და სოფლის მეურნეობის სამინისტროდან მიღებული შენიშვნები** | **სს ,,კორპორაცია ფოთის საზღვაო ნავსადგურის პასუხები შენიშვნებზე** |
| 1 | წარმოდგენილ დოკუმენტაციაში სანაპირო ზოლის მოსალოდნელი ცვლილებები განხილულია ფრაგმენტულად და სრულად არ არის ასახული ის პრობლემები, რასაც გამოიწვევს ახალი მოლოს აშენება. ახალი მოლოს აშენების შემთხვევაში, მოხდება მასალის დაგროვება მოლთან, რაც გამოიწვევს ნაპირის აზიმუტის შეცვლას. დაზუსტებას საჭიროებს და წარმოდგენილი უნდა იყოს ახალი მოლოს მშენებლობის შემთხვევაში სანაპირო ზოლის განვითარების მოსალოდნელი სცენარები (ნამახვანის ჰესის მშენებლობის შემთხვევაში და ასევე არსებული ვითარებისათვის) და ამ ცვლილების გავლენა სანაპიროს მომიჯნავე უბნებზე. ასევე მოცემული უნდა იყოს მდ. რიონის შესართავის მოსალოდნელი ცვლილება და მისი გავლენა მდინარის ნაპირების მდგრადობაზე. | **დანართ 1-ში წარმოდგენილია ინფორმაცია სანაპირო ზოლის მოსალოდნელი ცვლილებების შესახებ. აღწერილია სანაპირო ზოლის დინამიკის შესაძლებელი სცენარები და წარმოდგენილია შემარბილებელი ღონისძიებები.**  |
| 2 | არ შეიძლება შედარდეს ერთმანეთს არსებულ და საპროექტო ნავსადგურებს შორის დარჩენილი სანაპირო ზოლის დღევანდელი და ახალი საპორტო მოლოს აშენების შემდეგ შექმნილი მდგომარეობა. ვინაიდან, აღნიშნული უბნის წყალქვეშა ფერდობი დღეის მდგომარეობით ინტენსიურად ისილება და მეჩხერდება - ნაპირთან მოსული ტალღის პარამეტრები კი მისი შესაბამისია, რაც იმას ნიშნავს, რომ ტალღის დამსხვრევა ხდება ნაპირიდან შორს და მათი გავლენა სანაპირო ზოლზე არ არის დამანგრეველი. ახალი საპორტო მოლოს აშენების შემდეგ ვითარება რადიკალურად შეიცვლება. ახალ ვითარებაში სანაპირო ზოლზე გავლენა უნდა შეფასდეს შესაბამისი კვლევებით. პორტის აკვატორიაში, საპროექტო უბანზე და მის მიმდებარე წყალქვეშა ფერდობზე მოსალოდნელი ტალღური რეჟიმის პროგნოზს იძლევა მათემატიკური ან ფიზიკური მოდელირება, რაც არ არის წარმოდგენილი; | **ტერიტორია, რომელიც განთავსებულია არსებულ და საპროექტო ნავსადგურებს შორის არ წარმოადგენს „დარჩენილ სანაპირო ზოლს“. მიუხედავად იმ ფაქტისა, რომ აღნიშნულ ტერიტორიაზე არ არის განთავსებული არც არსებული და არც საპროექტო პორტის ნავმისადგომი, ტერიტორია ფოთის პორტის მფლობელობაშია და ტერიტორიაზე განთავსებულია ფოთის პორტის დამხმარე ინფრასტრუქტურა, კერძოდ სახმელეთო საკონტეინერო ტერმინალი.** **აღნიშნული ტერმინალი, როგორც არსებული, ასევე საპროექტო პორტისათვის სასიცოცხლო მნიშვნელობის ობიექტს წარმოადგენს.****არსებული სახმელეთო საკონტეინერო ტერმინალი სანაპირო ზოლიდან დაშორებულია 300 მ-ით.****წარმოდგენილ გზშ-ს დოკუმენტში (სურათი 5.132, გვ 359) ნაჩვენებია არსებული სახმელეთო საკონტეინერო ტერმინალის განთავსების ადგილი. ხოლო იმავე დოკუმენტში თავი 3.6.2 კონტეინერების შენახვა“ და** **თავი 3.3.5 „საკონტეინერო მოედანი“ ნათქვამია, რომ იგეგმება არსებული საკონტეინერო ტერმინალის გაფართოება 2.1 ჰა ტერიტორიაზე.****დანართში 1 (თავი 6) წარმოდგენილია აღნიშნული ტერიტორიისათვის ჩატარებული მოდელირების შედეგები.** **ფოთის პორტის ადმინისტრაცია ახალი პორტის ექსპლუატაციის ეტაპზე პერმანენტულად დააკვირდება სანაპირო ზოლის გეოდინამიკურ აქტივობებს (ამ ეტაპზეც მუდმივად ტარდება და მომავალშიც ჩატარდება ბათიმეტრიული კვლევები) და იმ შემთხვევაში, თუ საფრთხე შეექმნება არსებულ საკონტეინერო ტერმინალს სანაპირო ზოლის წარეცხვის გამო, შემუშავდება და განხორციელდება დამატებითი შემარბილებელი ღონისძიებები. უფრო დეტალური ინფორმაცია იხილეთ დანართ 1-ში, თავი 6.** |
| 3 | ვინაიდან აშენებული მოლო განაპირობებს ნატანის ძლიერ აკუმულაციას რიონი- ვარდნილის შესართავში, შესაბამისი კვლევებით უნდა განისაზღვროს - როგორ და რა მიმართულებით განვითარდება დელტა ახალ პირობებში. ზემოაღნიშნულიდან გამომდინარე, აუცილებელია დამატებითი მორფო-დინამიკური კვლევების ჩატარება რიონი-ვარდნილის შესართავის, მოლოს აშენების შემთხვევაში. შესაბამისი პროგრამების (mike 21, mike 3) სიმულაციების შედეგად შესაძლებელია განისაზღვროს მოლოს ოპტიმალური კონფიგურაცია, მიმართულება და კონსტრუქცია. აღნიშნული პროგრამებით შესაძლებელია განისაზღვროს ასევე ტალღური ზემოქმედება ხელოვნურ ნაგებობებზე. | **მოდელირება განხორციელდა ე.წ. „სანაპირო ზოლის მოდელირების სისტემა“-ს (coastal modeling system SMC) პროგრამის მიხედვით. SMC პროგრამა შემუშავებულია ესპანეთის გარემოსდაცვის სამინისტროს და კანტაბრიის უნივერსიტეტის მიერ. სისტემა ეფუძნება რამდენიმე ციფრულ მოდელს, რომლებიც სპეციალურად არის შემუშავებული და გამოიყენება ესპანეთის მთავრობის მიერ როგორც სანაპირო ზოლის დაცვის და ხელოვნური კვების სახელმძღვანელო. აღნიშნული მეთოდოლოგიის შესაბამისად, SMC პროგრამა შედგება ხუთი შემდეგი მოდულისაგან: (i) წინასწარი დამუშავების მოდული; (ii) მოკლევადიანი მოდული; (iiii) გრძელვადიანი მოდული; (iv) სანაპირო ზოლის მოდული; და (v) სამეცნიერო მოდული. დღესდღეობით აღნიშნული მოდული გამოიყენება რამდენიმე სახელმწიფოს მიერ.** **შედეგები და შესაბამისი შემარბილებელი ღონისძიებები მოცემულია დანართში 1.** |
| 4 | წარმოდგენილი დოკუმენტაციის (დანართი 1) მიხედვით, სანაპირო ზოლის მოსალოდნელი ცვლილებების რეგულირება უნდა მოხდეს ფოთიდან მე-7 კმ-ზე მდებარე მდინარე რიონის წყალგამყოფი კვანძის შემოთავაზებული რეჟიმის შესაბამისად, რაც საჭიროებს დაზუსტებას. როგორც ცნობილია, საქალაქო არხის გამტარუნარიანობა შეზღუდულია. არხში თუნდაც - 200მ3/წმ -ზე მეტი ხარჯის გავლის დროს ქალაქში გრუნტის წყლები მაღლა იწევს, რაც დისკომფორტს უქმნის მოსახლეობას. მდინარის ძირითადი ხარჯისა და მყარი ჩამონადენის მოცულობა მოდის მდ. რიონის ჩრდილოეთ ტოტზე. ამრიგად, შემუშავებული უნდა იყოს შესაბამისი შემარბილებელი ღონისძიებები ზემოაღნიშნული გარემოების გათვალისწინებით; | **აღნიშნულ საკითხთან დაკავშირებით სპეციალისტებს აქვთ სხვადასხვა მოსაზრებები.** **რამდენად განხორციელებადია სანაპირო ზოლის მოსალოდნელი ცვლილებების რეგულირება დოკუმენტში აღნიშნული მიდგომის გამოყენებით, რაც გამოიხატება ფოთიდან მე-7 კმ-ზე მდებარე მდინარე რიონის წყალგამყოფი კვანძის რეგულირებით მხოლოდ ფოთის პორტის ექსპლუატაციის ეტაპზე გამოჩნდება.** **იმ შემთხვევაში, თუ დოკუმენტში აღწერილი მეთოდოლოგია არაეფექტური აღმოჩნდა ან გამოიწვია სხვა გარემოსდაცვითი ან სოციალური უარყოფითი ზეგავლენები, პროექტის ფარგლებში შემუშავებულია ალტერნატიული მიდგომა.** **დანართში 1 მოცემულია ის რისკები, რაც შეიძლება გამოიწვიოს მდინარე რიონის მიმდებარედ მოლოს მშენებლობამ. დანართში ასევე მოცემულია ის შემარბილებელი ღონისძიებები, რომლის განხორციელების ვალდებულებას იღებს ფოთის პორტის ადმინისტრაცია.** |
| 5 | დასაზუსტებელია და წარმოდგენილი უნდა იყოს პორტის სამანევრო აკვატორიის დიამეტრის და ნავმისადგომთან საპროექტო სიღრმის გაანგარიშება, შესაბამისი ნორმატიული დოკუმენტების მითითებით; | **ფოთის ახალი პორტის სანავიგაციო არხის ზომები (სიგანე, სიღრმე) გაანგარიშებულია საზღვაო ტრანსპორტის ინფრასტრუქტურის საერთაშორისო ასოციაციასთან არსებული საზღვაო ნავიგაციის კომისიის მიერ 2014 წელს შემუშავებული „პორტთან მისასვლელი არხების პროექტირების სახელმძღვანელო“-ს (HARBOUR APPROACH CHANNELSDESIGN GUIDELINES) მოთხოვნების შესაბამისად.** **აღნიშნული ინსტრუქციების მოთხოვნების შესაბამისად, ჩატარებული კვლევების შედეგები (სიღრმე, სიგანე) დადასტურდა პროექტის ანალიზში, რომელიც შესრულდა PIANC 121-ში (2014) აღწერილი მეთოდოლოგიის შესაბამისად. დასკვნის თანახმად, ექსტრემალურ პირობებში გემის ნავიგაციის არხზე გავლისას ქვედა შეხების ალბათობა 1%-ზე ნაკლებია, რაც შეესაბამება PIANC-ის მითითებებს. ნავიგაციის დამხმარე საშუალებები შექმნილია IALA სტანდარტის S1020-ის შესაბამისად და განხორციელდება IALA სპეციფიკაციების გამოყენებით, როგორიცაა 1066 და 1114.**  |
| 6 | დამატებით წარმოდგენილი დოკუმენტაციის მიხედვით, საპროექტო მოლოს მშენებლობისათვის გათვალისწინებულია X-ბლოკების გამოყენება. აღნიშნულის გათვალისწინებით საჭიროა დაზუსტდეს მოლოს დამცავ ფენად გამოყენებული X- ბლოკების შესახებ ინფორმაცია. | **X ბლოკის გამოყენება, როგორც მოლოს დამცავი ფენის, განხორციელდა საქართველოშიც, არსებული მოლოს რეაბილიტაციის პროექტში. 2005-2007 წლებში განხორციელდა ფოთის პორტის არსებული მოლოს რეაბილიტაცია, სადაც მოლოს დამცავ ფენად გამოყენებული იყო X ბლოკები.****დანართში 3 მოცემულია ინფორმაცია X- ბლოკების შესახებ, ასევე წარმოდგენილია მაგალითები X- ბლოკების გამოყენების თაობაზე მოლოს მშენებლობის/რეაბილიტაციის ეტაპზე, მსოფლიოს სხვადასხვა პორტებში.** |
| 7 | დოკუმენტაციაში კვლავ გასასწორებელია ურთიერთგამომრიცხავი მოსაზრებები. მაგ: დანართ 2-ში (გვ. 3) აღნიშნულია, რომ „დღეის მდგომარეობით, ზუთხისებრთა სატოფეები განლაგებული არის მხოლოდ მდინარე რიონში. აღნიშნულ ტერიტორიაზე ზუთხისებრთა წარმომადგენლები ხვდებიან მდინარე რიონის ჩრდილო შესართავიდან, რომელიც საპროექტო ზონის ჩრდილო კუთხიდან დაშორებულია 3 კმ-ით.“, ხოლო დანართი 2-ის დასკნების და რეკომენდაციებისნაწილში მითითებულია, რომ - „სამხრეთის ტოტი, რომელიც გამოიყენება ზუთხისებრების მიერ მდინარე რიონში ტოფობის მიზნით შესასვლელად, საპროექტო ზონიდან დაშორებულია დაახლოებით 3 კმ-ით“; მოცემულ კონტექსტში დაზუსტებას საჭიროებს ასევე დანართი 2-ის 2.3. ქვეთავში მოცემული მსჯელობა, კერძოდ: „ზუთხისებრები ტოფობისათვის იყენებენ მდინარე რიონს და შედიან მდინარე რიონის კალაპოტში მდინარე რიონის ჩრდილო ტოტით. მდინარე რიონის სამხრეთი ტოტი დაშორებულია საპროექტო ზონიდან 750 მ-ით. აღნიშნულ ტოტს ზუთხისებრები არ იყენებენ, ხოლო სამხრეთის ტოტი, რომელიც გამოიყენება ზუთხისებრების მიერ მდინარე რიონში ტოფობის მიზნით შესასვლელად, საპროექტო ზონიდან დაშორებულია დაახლოებით 3 კმ-ით“. აღნიშნულიდან გამომდინარე, საჭიროა დაზუსტდეს ზუთხისებრების ზემოქმედების არეალი, ასევე სატოფე ტერიტორიის შესახებ ინფორმაცია და მისი დაცილება საპროექტო არეალიდან. | **ზუთხისებრების მიერ მდინარე რიონში ტოფობის მიზნით გამოიყენება მდინარე რიონის ჩრდილოეთ ტოტი, რომელიც საპროექტო ზონიდან დაშორებულია დაახლოებით 3.5 კმ-ით.** **იხ. დანართ 1, რომელშიც ნაჩვენებია აღნიშნული ტერიტორიები მანძილების მითითებით (იხ. სურათი 3).** |
| 8 | დასაბუთებას/დაზუსტებას საჭიროებს დანართ 2-ის 2.3. ქვეთავში (დასკვნები და რეკომენდაციები) მოცემული პუნქტების უმრავლესობა. განსაკუთრებით ის ნაწილები, რომელიც ზემოქმედების არარსებობას ეხება, რასთან დაკავშირებითაც თითქმის არაფერია მითითებული. აღნიშნულის გათვალისწინებით დაზუსტებას საჭიროებს ზუთხებზე მოსალოდნელი ზემოქმედების ყველა სახე, ამ ზემოქმედების შემარბილებელი და საკომპენსაციო ღონისძიებები. დაზუსტებას საჭიროებს ასევე ზღვის ძუძუმწოვრებზე ზემოქმედების საკითხები; | **დოკუმენტში აღწერილია თქვენს მიერ ჩამოთვლილი ყველა ზეგავლენა, იხილეთ შემდეგი თავები:**1. **თავი: 7.6 - ზემოქმედება წყლის ხარისხზე (როგორც მშენებლობის, ასევე ექსპლუატაციის დროს). შემარბილებელი ღონისძიებები მოცემულია ცხრილში: 7.6.3 - შემარბილებელი ღონისძიებები.**
2. **ცალკე ქვეთავებადაა მოცემული: (i) შეწონილი ნაწილაკები; (ii) ჟანგბადის დამშლელი ნივთიერებები; (iii) მკვებავი ნივთიერებები; (iv) ქიმიური დამაბინძურებლები: (v) მიკრობიოლოგიური დამაბინძურებლები.**
3. **ასევე ქვეთავებად არის წარმოდგენილი ახალი პორტის რომელი კომპონენტის მშენებლობის ეტაპზე რა ზეგავლენაა მოსალოდნელი ზღვის გარემოზე: (i) მოლოს და სხვა ნაგებობების მშენებლობა; (ii) ხიმინჯების მოწყობა; (iii) ზედაპირული ჩამონადენი.**
4. **თავი 7.7.1.2 - ზემოქმედება ფსკერულ ნალექებზე. (როგორც მშენებლობის, ასევე ექსპლუატაციის დროს). შემარბილებელი ღონისძიებები მოცემულია ცხრილში: 7.7.3 შემარბილებელი ღონისძიებები.**

**ასევე, დეტალურად არის წარმოდგენილი ზეგავლენები ზუთხისებრებზე და ზღვის ძუძუმწოვრებზე შემდეგ თავებში:**1. **თავი 7.2.3 - ხმაურის გავრცელება წყალქვეშ;**
2. **თავი 7.2.3.2 - წყალქვეშა ხმაურის მაჩვენებლები;**
3. **თავი 7.2.3.3 -წყალქვეშა ხმაურის გავრცელების მოდელირება;**
4. **თავი 7.2.3.4 - ზემოქმედების ზონები;**
5. **თავი 7.2.3.5 - ძირითადი რეცეპტორები;**
6. **თავი 7.2.3.6 - მშენებლობის ეტაპი;**
7. **თავი 7.2.3.7 - გემებით გამოწვეული ხმაური;**
8. **ცხრილი 7.2.4 - შემარბილებელი ღონისძიებები.**

**დანართი 2 დამატებით წარმოგიდგენთ ყველა მოსალოდნელ ზეგავლენასა და შემარბილებელი ღონისძიებებს, რომელთა განხორციელებაც აუცილებელი არის როგორც მშენებლობის, ასევე ექსპლუატაციის ეტაპზე.** |
| 9 | წარმოდგენილ დოკუმენტებში არ არის ინფორმაცია სკოპინგის დასკვნით მოთხოვნილი შენიშვნის პასუხად, კერძოდ: მოლოს მოწყობით გამოწვეული ზღვის ბიომრავალფეროვნებაზე (მათ შორის ბენთოსურ სახეობებზე) და ჰაბიტატებზე ზემოქმედების, ამ ზემოქმედების შერბილების, თავიდან აცილებისა და საკომპენსაციო ღონისძიებების შესახებ. აქვე უნდა იყოს განხილული და სათანადოდ დასაბუთებული ისეთ სენსიტიურ სახეობებზე ზემოქმედება (მათ შორის წყლის დაბინძურებით, სიმღვრივის მატებით, წყალქვეშა ხმაურით და ა.შ.),როგორიცაა ზუთხისებრები, ზღვის ძუძუმწოვრები და სხვა. ასევე მოცემული უნდა იყოს ადეკვატური და ქმედითი შემარბილებელი, ზემოქმედების თავიდან აცილების ან/და საკომპენსაციო ღონისძიებები; | **დოკუმენტში წარმოდგენილია საბაზისო ინფორმაცია, როგორც საპროექტო ზონაში და მის მიმდებარეთ არსებული ფლორასა და ფაუნის, ასევე იხტიოფაუნის შესახებ.****იხტიოფანის ნაწილი მომზადებულია მოწვეული სპეციალისტის - ბატონ არჩილ გუჩმანიძის მიერ, რომელსაც მონაწილეობა აქვს მიღებული საპროექტო ზონაში ჩატარებული კვლევების უმრავლესობაში.** **თავში 5.3.4 ზღვის ბიოლოგიური გარემო ცალ-ცალკე ქვეთავებად დეტალურადაა აღწერილი: ფიტობენთოსი, ფიტოპლანქტონი, ზოოპლანქტონი, ზოობენთოსი.****რაც შეეხება, მათზე ზეგავლენას და შემარბილებელ ღონისძიებებს, ზაგავლენები და შემარბილებელი ღონისძიებები ზღვის ბიოლოგიურ გარემოზე აღწერილია თავში 7.9.1.2 - ზღვის ფლორასა და ფაუნაზე ზემოქმედება, ხოლო შემარბილებელი ღონისძიებები აღწერილია ცხრილში 7.9.3 - შემარბილებელი ღონისძიებები.****200 ჰა ფართობზე, სადაც განხორციელდა ფსკერდაღრმავებითი სამუშაოები, ზეგავლენა ბენთოსზე იქნება შეუქცევადი, რაც აღწერილია თავში** **7.9.1.2 - ზღვის ფლორასა და ფაუნაზე ზემოქმედება.****დოკუმენტში აღწერილია თქვენს მიერ ჩამოთვლილი ყველა ზეგავლენა, იხილეთ შემდეგი თავები:**1. **თავი: 7.6 - ზემოქმედება წყლის ხარისხზე (როგორც მშენებლობის, ასევე ექსპლუატაციის დროს). შემარბილებელი ღონისძიებები მოცემულია ცხრილში: 7.6.3 - შემარბილებელი ღონისძიებები.**
2. **ცალკე ქვეთავებადაა მოცემული: (i) შეწონილი ნაწილაკები; (ii) ჟანგბადის დამშლელი ნივთიერებები; (iii) მკვებავი ნივთიერებები; (iv) ქიმიური დამაბინძურებლები: (v) მიკრობიოლოგიური დამაბინძურებლები.**
3. **ასევე ქვეთავებად არის წარმოდგენილი ახალი პორტის რომელი კომპონენტის მშენებლობის ეტაპზე, რა ზეგავლენაა მოსალოდნელი ზღვის გარემოზე: (i) მოლოს და სხვა ნაგებობების მშენებლობა; (ii) ხიმინჯების მოწყობა; (iii) ზედაპირული ჩამონადენი.**
4. **თავი 7.7.1.2 - ზემოქმედება ფსკერულ ნალექებზე. (როგორც მშენებლობის, ასევე ექსპლუატაციის დროს). შემარბილებელი ღონისძიებები მოცემულია ცხრილში: 7.7.3 შემარბილებელი ღონისძიებები.**

**ასევე, დეტალურად არის წარმოდგენილი ზეგავლენები ზუთხისებრებზე და ზღვის ძუძუმწოვრებზე შემდეგ თავებში:**1. **თავი 7.2.3 - ხმაურის გავრცელება წყალქვეშ;**
2. **თავი 7.2.3.2 - წყალქვეშა ხმაურის მაჩვენებლები;**
3. **თავი 7.2.3.3 -წყალქვეშა ხმაურის გავრცელების მოდელირება;**
4. **თავი 7.2.3.4 - ზემოქმედების ზონები;**
5. **თავი 7.2.3.5 - ძირითადი რეცეპტორები;**
6. **თავი 7.2.3.6 - მშენებლობის ეტაპი;**
7. **თავი 7.2.3.7 - გემებით გამოწვეული ხმაური;**
8. **ცხრილი 7.2.4 - შემარბილებელი ღონისძიებები.**

**დანართში 2 დამატებით წარმოგიდგენთ ყველა მოსალოდნელ ზეგავლენასა და შემარბილებელი ღონისძიებებს, რომელთა განხორციელებაც აუცილებელია როგორც მშენებლობის, ასევე ექსპლუატაციის ეტაპზე.** |
| 10 | რაც შეეხება საკომპენსაციო ღონისძიებებს, ხელფრთიანებზე შესაძლო ზემოქმედების საკომპენსაციოდ შემოთავაზებულია შემდეგი: „ღამურებისთვის დამონტაჟდება საბინადრო ხის სახლები, ე.წ. „ბეთ ბოქსები“, ზეწოლის ტერიტორიის გარეთ (მინიმუმ 1 კმ რადიუსში). მოეწყობა 30 ერთეული ხის სახლი“, თუმცა არ არის დასაბუთებული რა მონაცემებზე დაყრდნობით შეირჩა „ბეთ ბოქსების“ რაოდენობა და მათი განთავსების ტერიტორია; | **კოლხეთის ეროვნული პარკის დირექტორთან - ბატონ დავით გრიგოლიასთან შეხვედრის შემდეგ დაზუსტდა ის საკომპენსაციო ღონისძიებები, რომელთა განხორციელებაც პარკის ადმინისტრაციის აზრით, მათთვის ამ ეტაპზე პრიორიტეტულია.****ინფორმაცია საკომპენსაციო ღონისძიებებზე, რომლებიც შეთანხმებულია ფოთის ადმინისტრაციასთან მოცემულია დანართში 4.** |
| 11 | საკომპენსაციო ღონისძიებებით დაგეგმილია „კოლხეთის ეროვნული პარკის პერიფერიული ნაწილის სამშენებლო და საყოფაცხოვრებო ნარჩენებისაგან გაწმენდა და შემდგომ რამდენიმეწლიანი კონტროლი“. აღნიშნულთან დაკავშირებით არ არის დეტალური, დასაბუთებული ინფორმაცია რა ტერიტორიის გაწმენდაზეა საუბარი, მისი აღწერა და სხვა დეტალები;  | **კოლხეთის ეროვნული პარკის დირექტორთან - ბატონ დავით გრიგოლიასთან შეხვედრის შემდეგ დაზუსტდა ის საკომპენსაციო ღონისძიებები, რომელთა განხორციელებაც პარკის ადმინისტრაციის აზრით, მათთვის ამ ეტაპზე პრიორიტეტულია.****ინფორმაცია საკომპენსაციო ღონისძიებებზე, რომლებიც შეთანხმებულია ფოთის ადმინისტრაციასთან, მოცემულია დანართში 4.** |
| 12 | რაც შეეხება, „ტურისტული მიზნით დაცული ტერიტორიების გარეთ ფრინველთათვის საბუდარებისა (ან რაიმე მსგავსი) და ასევე ფრინველებზე დასაკვირვებლად სპეციალური ქოხების მოწყობას“, საჭიროა დასაბუთდეს ამ ქმედების ეფექტიანობა და წარმოდგენილ იქნას დასაბუთებული ინფორმაცია, შემოთავაზებული საბუდარების საჭიროების და ეფექტიანობის შესახებ. კონკრეტულად რომელი სახეობებისთვის იგეგმება მითითებული ღონისძიების განხორციელება და სხვა დეტალები. | **კოლხეთის ეროვნული პარკის დირექტორთან - ბატონ დავით გრიგოლიასთან შეხვედრის შემდეგ დაზუსტდა ის საკომპენსაციო ღონისძიებები, რომელთა განხორციელებაც პარკის ადმინისტრაციის აზრით, მათთვის ამ ეტაპზე პრიორიტეტულია.****ინფორმაცია საკომპენსაციო ღონისძიებებზე, რომლებიც შეთანხმებულია ფოთის ადმინისტრაციასთან, მოცემულია დანართში 4.** |
| 13 | სამინისტროს კომენტარებზე და შენიშვნებზე სს ,,კორპორაცია ფოთის საზღვაო ნავსადგურის“ დამატებითი დაზუსტებული ინფორმაციის/დოკუმენტაციის ამსახველ დოკუმენტში/ცხრილში, ბიომრავალფეროვნებასთან დაკავშირებით მოცემული შენიშვნები და კომენტარები კვლავ არ არის სათანადოდ დასაბუთებული. ზემოაღნიშნულდან გამომდინარე, საჭიროა გადამუშავდეს ბიომრავალფეროვნების ნაწილი მითითებული შენიშვნების შესაბამისად; | **ზაგავლენები და შემარბილებელი ღონისძიებები ზღვის ბიოლოგიურ გარემოზე აღწერილია თავში 7.9.1.2 - ზღვის ფლორასა და ფაუნაზე ზემოქმედება, ხოლო შემარბილებელი ღონისძიებები აღწერილია ცხრილში 7.9.3 - შემარბილებელი ღონისძიებები.****200 ჰა ფართობზე, სადაც განხორციელდა ფსკერდაღრმავებითი სამუშაოები, ზეგავლენა ბენთოსზე იქნება შეუქცევადი, რაც აღწერილია თავში 7.9.1.2 - ზღვის ფლორასა და ფაუნაზე ზემოქმედება.****დოკუმენტში აღწერილია თქვენს მიერ ჩამოთვლილი ყველა ზეგავლენა, იხილეთ შემდეგი თავები:**1. **თავი: 7.6 - ზემოქმედება წყლის ხარისხზე (როგორც მშენებლობის, ასევე ექსპლუატაციის დროს). შემარბილებელი ღონისძიებები მოცემულია ცხრილში: 7.6.3 - შემარბილებელი ღონისძიებები.**
2. **ცალკე ქვეთავებადაა მოცემული: (i) შეწონილი ნაწილაკები; (ii) ჟანგბადის დამშლელი ნივთიერებები; (iii) მკვებავი ნივთიერებები; (iv) ქიმიური დამაბინძურებლები: (v) მიკრობიოლოგიური დამაბინძურებლები.**
3. **ასევე ქვეთავებად არის წარმოდგენილი ახალი პორტის რომელი კომპონენტის მშენებლობის ეტაპზე, რა ზეგავლენაა მოსალოდნელი ზღვის გარემოზე: (i) მოლოს და სხვა ნაგებობების მშენებლობა; (ii) ხიმინჯების მოწყობა; (iii) ზედაპირული ჩამონადენი.**
4. **თავი 7.7.1.2 - ზემოქმედება ფსკერულ ნალექებზე (როგორც მშენებლობის, ასევე ექსპლუატაციის დროს). შემარბილებელი ღონისძიებები მოცემულია ცხრილში: 7.7.3 შემარბილებელი ღონისძიებები.**

**ასევე, დეტალურად არის წარმოდგენილი ზეგავლენები ზუთხისებრებზე და ზღვის ძუძუმწოვრებზე შემდეგ თავებში:**1. **თავი 7.2.3 - ხმაურის გავრცელება წყალქვეშ;**
2. **თავი 7.2.3.2 - წყალქვეშა ხმაურის მაჩვენებლები;**
3. **თავი 7.2.3.3 -წყალქვეშა ხმაურის გავრცელების მოდელირება;**
4. **თავი 7.2.3.4 - ზემოქმედების ზონები;**
5. **თავი 7.2.3.5 - ძირითადი რეცეპტორები;**
6. **თავი 7.2.3.6 - მშენებლობის ეტაპი;**
7. **თავი 7.2.3.7 - გემებით გამოწვეული ხმაური;**
8. **ცხრილი 7.2.4 - შემარბილებელი ღონისძიებები.**

**დანართში 2 დამატებით წარმოგიდგენთ ყველა მოსალოდნელ ზეგავლენასა და შემარბილებელი ღონისძიებებს, რომელთა განხორციელებაც აუცილებელია როგორც მშენებლობის, ასევე ექსპლუატაციის ეტაპზე.** |
|  | ზემოაღნიშნული შენიშვნები/მოსაზრებები უნდა გავრცელდეს წარმოდგენილი დოკუმენტაციის ყველა შესაბამის ნაწილზე (ვინაიდან, ზემოთ მოცემულია გადასამუშავებელი მონაცემების/ინფორმაციის მხოლოდ რამდენიმე მაგალითი). გარდა ამისა, გასასწორებელია რიგი უზუსტობა, მაგალითად: წითელი წიგნის ნაცვლად მითითებული უნდა იყოს წითელი ნუსხა; დანართ 2- ში არ არის ტექსტში მითითებული რუკა 5.6 და ა.შ. | **აღნიშნული ტექნიკური უზუსტობები კიდევ ერთხელ გადამოწმდება.** |